दर्द से तड़पती रही महिलाएं, ड्यूटी पर नहीं आई गाइनीकोलॉजिस्ट
जननी वाहन से इटारसी जाती प्रसूताएं।
प्रसूताओं को परेशानी नहीं हो रही है। इटारसी भेजने की व्यवस्था है। जननी वाहन लगे हैं। दोपहर में सीजर की तैयारी कर ली थी। लेकिन परिजन महिला को खुद ही लेकर चले गए। डॉ. टिगारिया व डॉ. कामले ने दिनभर में 8 सीजर किए। डॉ. टिगारिया का बच्चा छोटा है। इसलिए वे चली गईं। डॉ. रविकांत शर्मा, सिविल सर्जन
अस्पताल में क्या हो रहा है, इसकी जानकारी नहीं दूंगी। इसके लिए सिविल सर्जन से बात करें। डॉ. मधुबाला चंदैया, ड्यूटी डॉक्टर
नहीं मिल सकी मदद
रात 9.10 बजे डोलरिया दीपक शर्मा की प|ी मेनिका को प्रसव के लिए जननी एक्सप्रेस से जिला अस्पताल लाया गया। यहां डॉ. मधुबाला चंदैया ने तत्काल सीजर के लिए इटारसी ले जाने की सलाह दी। मेनिका की बड़ी बहन प्रियंका शर्मा ने बताया सिविल सर्जन सहित अन्य अधिकारियों से भी मदद मांगी लेकिन कोई असर नहीं हुआ। आखिर में 9.30 बजे इटारसी जाना पड़ा। मेनिका के परिजन रोज जननी एक्सप्रेस से महिलाओं को अस्पताल पहुंचाते हैं।
यहां डॉक्टर नहीं हैं जाओ
बाबई ब्लाक के पनवासा दीपोरी की मंजू तोमर को भी रात 9.30 बजे इटारसी रैफर कर दिया। पति प्रदीप तोमर ने बताया वे दोपहर 2 बजे अस्पताल आए। डॉक्टर ने सोमवार सुबह तक नार्मल डिलेवरी होने की बात कही। जैसे ही रात हुई तो दूसरी डॉक्टर ने बोल दिया। हालत गंभीर है। सीजर करना पड़ेगा। यहां डॉक्टर नहीं है। यह सुनते ही पूरे परिवार के हाथ-पांव फूल गए। रात 9.30 बजे जननी एक्सप्रेस से इटारसी ले गए।
निजी अस्पताल में बची जान
सांगाखेड़ा की सकुन अहिरवार को परिजन सुबह 8 बजे 108 एंबुलेंस से लेकर जिला अस्पताल पहुंचे। पहले डॉक्टरों ने सामान्य हालत बताई। दोपहर करीब ढाई बजे ऑपरेशन की स्थिति बता दी। देर होते देख परिजन उसे निजी अस्पताल ले गए। पति प्रमोद ने बताया बच्चा फंस हुआ था, उसने अंदर ही लेट्रिन कर दी। थोड़ी देर हो जाती तो मुश्किलें बढ़ सकती थीं। अस्पताल में परिजनों व स्टाफ के बीच कहा सुनी भी हुई। ड्यूटी पर मौजूद डॉ. जे शुक्ला ने बताया मेरे सामने कुछ नहीं हुआ।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva